pythainlp/thaigov-v2-corpus-22032023 huggingface dataset:
วันอังคารที่ 10 พฤษภาคม 2565
รมต.พิพัฒน์ เปิดกิจกรรม CSR กกท. "1 โรงเรียน 1 ลานกีฬา"
รมว.กก. กล่าวว่า กระทรวงตระหนักถึงหน้าที่ในการสนับสนุนและพัฒนาโครงสร้างพื้นฐาน ด้านอุปกรณ์ สถานที่เล่นกีฬา พร้อมทั้งให้ความสำคัญในการสร้างลานกีฬาให้กับโรงเรียนต่างๆ ที่ยังคงขาดแคลนสถานที่ออกกำลังกาย รวมไปถึงการสนับสนุนอุปกรณ์กีฬา
วันที่ 7 พฤษภาคม 2565 (13.30น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานในพิธีเปิดกิจกรรมด้านการแสดงความรับผิดชอบต่อสังคม (CSR) "1 โรงเรียน 1 ลานกีฬา" โดยมี ดร.นาที รัชกิจประการ ประธานคณะที่ปรึกษารองนายกรัฐมนตรี (นายอนุทิน ชาญวีรกูล), นายโชติ ตราชู ปลัดกระทรวงการท่องเที่ยวและกีฬา, ดร.ก้องศักด ยอดมณี ผู้ว่าการการกีฬาแห่งประเทศไทย, นายภิรมย์ นิลทยา ผู้ว่าราชการจังหวัดยะลา, นางสาวฐาปนีย์ เกียรติไพบูลย์ รองผู้ว่าการท่องเที่ยวแห่งประเทศไทย ด้านตลาดในประเทศณ บริเวณลานอเนกประสงค์ โรงเรียนเทศบาล 4 (บ้านกาแป๊ะฮูลู) จังหวัดยะลา
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา กล่าวว่า ตามที่ได้รับรายงานจาก การกีฬาแห่งประเทศไทย ถึงหน้าที่ในการสนับสนุนและพัฒนาโครงสร้างพื้นฐาน ด้านอุปกรณ์รวมถึงสถานที่เล่นกีฬา พร้อมทั้งให้ความสำคัญในการสร้างลานกีฬาให้กับโรงเรียนต่างๆ ที่ยังคงขาดแคลนสถานที่ออกกำลังกาย รวมไปถึงการสนับสนุนอุปกรณ์กีฬา และสอดแทรกเรื่องกีฬาสีเขียวให้เป็นเรื่องที่รู้จักควบคู่กันกับการส่งเสริมให้ประชาชนและเยาวชน ได้ออกกำลังกายให้สุขภาพแข็งแรง เพื่อให้กระจายไปทั่วถึงในโรงเรียน และชุมชนทั่วทุกพื้นที่ นั้น
การกีฬาแห่งประเทศไทย ภายใต้กระทรวงการท่องเที่ยวและกีฬา ได้ให้ความสำคัญในเรื่องการแสดงความรับผิดชอบต่อสังคม (CSR) จึงได้จัดกิจกรรมส่งเสริมการออกกำลังกายและการเล่นกีฬาของเด็กและเยาวชน ทุกกลุ่มและทุกพื้นที่ทั้งในสถานศึกษาและนอกสถานศึกษา ระดับท้องถิ่น ระดับจังหวัด ระดับภูมิภาค และระดับชาติ ในหลายพื้นที่ทั่วประเทศมาอย่างต่อเนื่องในทุกๆ ปี ควบคู่ไปกับการจัดกิจกรรมแข่งขันกีฬาตามจังหวัดต่างๆ เพื่อส่งเสริมทางด้านการท่องเที่ยวเชิงกีฬา รวมทั้งยังเป็นการกระตุ้นเศรษฐกิจ และกระจายรายได้ให้แก่ชุมชนในพื้นที่นั้นๆ และยังทำให้ผู้บริหาร และพนักงาน ได้มีความรู้ความเข้าใจ ถึงการแสดงความรับผิดชอบต่อสังคมและสิ่งแวดล้อม เป็นการสร้างภาพลักษณ์ที่ให้กับการกีฬาแห่งประเทศไทย ทั้งยังส่งเสริมการออกกำลังกายและการเล่นกีฬาของเยาวชนและประชาขน อีกด้วย
สำหรับการจัดกิจกรรมในครั้งนี้ การกีฬาแห่งประเทศไทย ได้มอบลานกีฬาให้กับโรงเรียนเทศบาล 4 บ้านกาแป๊ะฮูลู จังหวัดยะลา เพื่อใช้เป็นลานอเนกประสงค์ สำหรับกีฬาบาสเกตบอล วอลเลย์บอล ฟุตซอล ตะกร้อ และยังมอบสนามเปตอง พร้อมทั้งมอบอุปกรณ์กีฬา และดำเนินการปรับปรุงอาคารเรียน และมอบทุนการศึกษาให้กับทีมนักกีฬาฟุตซอล และทีมเปตองของโรงเรียน เพื่อใช้เป็นทุนในการร่วมแข่งขันกีฬาในรายการต่าง ๆ รวมถึงได้จัดกิจกรรมกีฬาสัมพันธ์ เพื่อส่งเสริม และสนับสนุนให้เด็กและเยาวชนในพื้นที่ มีความสามัคคี และหันมาสนใจการเล่นกีฬา ส่งเสริมให้มีการดูแลรักษาสุขภาพ ใช้เวลาว่างให้เกิดประโยชน์ และมีคุณภาพชีวิตที่ดีขึ้น.
วันจันทร์ที่ 11 เมษายน 2565
ครม. ไฟเขียว "โครงการผลิตแพทย์เพิ่มแห่งประเทศไทย ระยะที่ 2" ปี 65 - 70 วงเงินกว่า 5 หมื่นล้านบาท แก้ปัญหาขาดแคลนและกระจายแพทย์
.....
ที่ประชุม ครม. (5 เม.ย. 65) มีมติเห็นชอบการดำเนินโครงการผลิตแพทย์เพิ่มแห่งประเทศไทย ระยะที่ 2 พ.ศ. 2565 - 2570 กรอบวงเงินรวม 50,608.40 ล้านบาท
.
เพื่อดำเนินการผลิตแพทย์จำนวน 13,318 คน โดยผูกพันจนนักศึกษาแพทย์รุ่นสุดท้ายจบการศึกษาในปี 76 เป็นการดำเนินการต่อเนื่องจากโครงการผลิตแพทย์เพิ่มระยะที่ 1 (ตามมติ ครม. 26 มี.ค. 62)
.
ส่งผลให้เกิดความต่อเนื่องในการแก้ปัญหาการขาดแคลนแพทย์และการกระจายแพทย์ ช่วยขยายศักยภาพการให้บริการทางการแพทย์และสาธารณสุข เพิ่มขีดความสามารถในการแข่งขันและหารายได้ให้กับประเทศ จนนำประเทศไทยไปสู่การเป็น Medical Hub ได้
.
โครงการดังกล่าวมุ่งเน้นการพัฒนาหลักสูตรโดยใช้ "ชุมชนเป็นฐานการผลิต" ตั้งเป้าหมายมีอัตราแพทย์ต่อประชากรในภาพรวม 1 : 1,200 ภายในปีการศึกษา 76
.
สำหรับการรับนักศึกษานั้น แบ่งเป็น 3 กลุ่ม คือ
.
- กลุ่มลดความเหลื่อมล้ำ โดยรับนักศึกษาที่สำเร็จการศึกษาชั้น ม.6 ในพื้นที่ชายขอบ พื้นที่ขาดแคลน หรือนักเรียนที่มีภูมิลำเนาไม่อยู่ในเขตอำเภอเมือง
.
- กลุ่มสำเร็จการศึกษาระดับปริญญาตรี ข้าราชการสังกัด สป.สธ. ที่สำเร็จการศึกษาระดับ ป.ตรี สายวิทยาศาสตร์สุขภาพ
.
- กลุ่มแพทย์เพื่อชุมชนเป็นนักเรียนที่สำเร็จการศึกษาชั้น ม.6 ตามหลักเกณฑ์การรับเดิมของโครงการผลิตแพทย์เพื่อชาวชนบท
#ไทยคู่ฟ้า #ร่วมต้านโควิด19
-------------------
วันพุธที่ 10 พฤศจิกายน 2564
ออมสินปลื้ม ปล่อยสินเชื่อช่วยรายย่อยผ่านแอป MyMo แล้วกว่า 1.5 ล้านราย เร่งแจ้งประชาชน รีบยื่นกู้สินเชื่อสู้ภัย COVID-19 และสินเชื่ออิ่มใจ ก่อนหมดเขตสิ้นปี 64
ธ.ออมสินตระหนักถึงความจำเป็นเร่งด่วน ช่วยเหลือผู้ที่เดือดร้อนให้สามารถเข้าถึงแหล่งเงินโดยเร็ว ได้เร่งรัดพัฒนาแอปพลิเคชันมายโม่ (MyMo) ให้สามารถพิจารณาอนุมัติสินเชื่อบนสมาร์ทโฟน หรือ Digital Lending เพื่ออำนวยความสะดวกให้ลูกค้า
นายวิทัย รัตนากร ผู้อำนวยการธนาคารออมสิน เปิดเผยว่า นับตั้งแต่ที่สถานการณ์การแพร่ระบาดของเชื้อไวรัสโควิด–19 ในประเทศไทยทวีความรุนแรงขึ้น ที่ผ่านมากระทรวงการคลังได้รับนโยบายจากรัฐบาลให้เร่งจัดทำมาตรการช่วยเหลือประชาชนที่เดือดร้อนจากผลกระทบที่เกิดขึ้น โดยมอบหมายธนาคารออมสินจัดทำมาตรการสินเชื่อต่างๆ อย่างต่อเนื่อง
ธนาคารออมสินตระหนักถึงความจำเป็นเร่งด่วนในการเติมเม็ดเงินเสริมสภาพคล่อง ช่วยเหลือผู้ที่เดือดร้อนให้สามารถเข้าถึงแหล่งเงินโดยเร็ว จึงได้เร่งรัดพัฒนาแอปพลิเคชันมายโม่ (MyMo) ให้สามารถพิจารณาอนุมัติสินเชื่อบนสมาร์ทโฟน หรือ Digital Lending เพื่ออำนวยความสะดวกให้ลูกค้า สามารถยื่นกู้และรับโอนเงินกู้เข้าบัญชีได้อย่างรวดเร็ว โดยไม่จำเป็นต้องไปติดต่อสาขา เพื่อลดความเสี่ยงติดเชื้อ ซึ่งหลังจากธนาคารเริ่มปล่อยสินเชื่อผ่าน MyMo เป็นครั้งแรกเมื่อเดือนมกราคม 2564 ด้วยระยะเวลาเพียง 10 เดือน ธนาคารได้อนุมัติสินเชื่อช่วยเหลือลูกค้ารายย่อยแล้ว จำนวนประมาณ 1.5 ล้านราย ผ่านมาตรการต่าง ๆ อาทิ สินเชื่อเสริมพลังฐานราก สินเชื่อสู้ภัย COVID-19 สินเชื่อฉุกเฉินสำหรับผู้มีรายได้อิสระ และสินเชื่ออิ่มใจ วงเงินสินเชื่อรวมกว่า 24,000 ล้านบาท นับว่าธนาคารประสบความสำเร็จสามารถเติมเม็ดเงินช่วยเหลือประชาชนเป็นจำนวนมาก ด้วยระยะเวลาอันสั้น ภายใต้มาตรการป้องกันและควบคุมการแพร่ระบาดที่เข้มงวด
ทั้งนี้ มาตรการสินเชื่อสู้ภัย COVID-19 วงเงินให้กู้สูงสุด 10,000 บาท เพื่อช่วยเหลือรายย่อย และสินเชื่ออิ่มใจ วงเงินให้กู้สูงสุด 100,000 บาท สำหรับผู้ประกอบการร้านอาหารและเครื่องดื่ม ยังคงเปิดให้ยื่นขอกู้ผ่านแอป MyMo ได้จนถึงวันที่ 31 ธันวาคม 2564 โดยมาตรการสินเชื่อทั้ง 2 โครงการ มีวัตถุประสงค์เพื่อบรรเทาความเดือดร้อนทางการเงินของผู้ได้รับผลกระทบจากโควิด-19 จึงเป็นสินเชื่อที่มีเงื่อนไขผ่อนปรน เช่น ไม่ต้องใช้หลักประกัน ไม่ต้องมีบุคคลค้ำ หรือปลอดชำระเงินงวด (ตามหลักเกณฑ์ของแต่ละโครงการ) เป็นต้น ผู้สนใจสามารถสอบถามข้อมูลเพิ่มเติมได้ที่ GSB Contact Center โทร. 1115
วันศุกร์ที่ 17 กันยายน 2564
สธ.รับมอบเครื่องผลิตออกซิเจนชนิดเคลื่อนย้ายสะดวก ดูแลผู้ติดเชื้อโควิด 19
กระทรวงสาธารณสุข รับมอบเครื่องผลิตออกซิเจน ชนิดเคลื่อนย้ายได้สะดวก จากชมรมนักธุรกิจไทย-จีน จำนวน 100 เครื่อง เพื่อสนับสนุนการปฏิบัติงานดูแลผู้ติดเชื้อโควิด 19 แก่ โรงพยาบาลสังกัดกระทรวงสาธารณสุข จำนวน 10 แห่ง
กระทรวงสาธารณสุข รับมอบเครื่องผลิตออกซิเจน ชนิดเคลื่อนย้ายได้สะดวก จากชมรมนักธุรกิจไทย-จีน จำนวน 100 เครื่อง เพื่อสนับสนุนการปฏิบัติงานดูแลผู้ติดเชื้อโควิด 19 แก่ โรงพยาบาลสังกัดกระทรวงสาธารณสุข จำนวน 10 แห่ง
วันนี้ (17 กันยายน 2564) ที่ กระทรวงสาธารณสุข จ.นนทบุรี นายแพทย์ยงยศ ธรรมวุฒิ รองปลัดกระทรวงสาธารณสุข พร้อมด้วยคณะผู้บริหาร รับมอบอุปกรณ์ทางการแพทย์ “เครื่องผลิตออกซิเจน” (Oxygen Concentrator, Model: K5BW) ชนิดเคลื่อนย้ายได้สะดวก จากชมรมนักธุรกิจไทย-จีน นำโดยคุณสุวิทย์ ศฤงคารินทร์ คุณกวี หัสดินไพศาล และคณะ เพื่อมอบให้โรงพยาบาลสังกัดกระทรวงสาธารณสุขดูแลผู้ป่วย จำนวน 10 แห่ง แห่งละ 10 เครื่อง รวมจำนวน 100 เครื่อง มูลค่า 1,105,000 บาท ได้แก่ โรงพยาบาลน่าน โรงพยาบาลมหาราชนครราชสีมา โรงพยาบาลสิชล จ.นครศรีธรรมราช โรงพยาบาลชุมแพ จ.ขอนแก่น โรงพยาบาลสวรรคประชารักษ์ จ.นครสวรรค์ โรงพยาบาลชุมพร โรงพยาบาลพัทลุง โรงพยาบาลหนองบัวลำภู โรงพยาบาลศรีสะเกษ และโรงพยาบาลกาฬสินธุ์
นายแพทย์ยงยศ กล่าวว่า ในนามกระทรวงสาธารณสุข ขอขอบคุณผู้มีจิตศรัทธาที่เห็นถึงความสำคัญในการดูแลรักษาผู้ติดเชื้อโควิด 19 ที่เข้ารับการรักษาในโรงพยาบาล จำเป็นต้องให้ออกซิเจน ซึ่งเครื่องผลิตออกซิเจนที่ได้รับมอบในวันนี้มีประโยชน์และมีประสิทธิภาพสูง สามารถช่วยได้อีกหลายชีวิต และยังใช้กับผู้ป่วยโรคหอบหืดและถุงลมโป่งพองได้อีกด้วย การสนับสนุนในครั้งนี้ถือเป็นแรงที่ช่วยเสริมการปฏิบัติงานของเจ้าหน้าที่ และช่วยให้กระทรวงสาธารณสุขดูแลผู้ป่วยได้ดียิ่งขึ้น
ทั้งนี้ ชมรมธุรกิจไทย-จีน ยังได้มอบเครื่องผลิตออกซิเจนให้กับโรงพยาบาลในสังกัดมูลนิธิสมเด็จพระยุพราช ทั้ง 21 แห่งทั่วประเทศ แห่งละ 10 เครื่อง รวมทั้งหมด 210 เครื่อง โดยได้ดำเนินการส่งมอบให้โรงพยาบาลทั้งหมดเรียบร้อยแล้ว
************************************ 17 กันยายน 2564
วันพุธที่ 1 ธันวาคม 2564
นายกรัฐมนตรีเสนอแนวทาง 5P พัฒนาสัมพันธ์ ASEM เติบโตร่วมกันอย่างยั่งยืน
วันอาทิตย์ที่ 28 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี นำเสนอความร่วมมือ 5 ด้าน ที่จับต้องได้บนพื้นฐานของผลประโยชน์ร่วมกัน ในการประชุมผู้นำเอเชีย - ยุโรป ครั้งที่ 13 ซึ่งประเทศกัมพูชาเป็นเจ้าภาพจัดการประชุม ผ่านระบบประชุมทางไกล ประกอบด้วย 5P คือ 1. People สร้างความมั่นคงแก่ประชาชนทั้งด้านสุขภาพ ความกินดีอยู่ดี และความปลอดภัยในชีวิต 2. Partnership เสริมสร้างความเป็นหุ้นส่วนที่เท่าเทียมระหว่างกัน บนพื้นฐานความเชื่อใจ ความเคารพ และมีประโยชน์ร่วมกัน 3. Peace เป็นความสัมพันธ์ที่เอื้อต่อสันติภาพและป้องกันไม่ให้เกิดความขัดแย้งที่อาจบานปลาย 4. Prosperity เติบโตร่วมกันโดยยึดมั่นระบบการค้าพหุภาคีบนกติกาขององค์การการค้าโลก และ 5. Planet ร่วมกันรักษาโลกใบนี้ โดยสร้างสมดุลในการพัฒนาอย่างยั่งยืน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 5 กรกฎาคม 2565
รองปลัดวรวรรณฯ เป็นประธานการประชุมคณะกรรมการบริหาร จัดการค่าใช้จ่ายในการดำเนินงานตามพระราชบัญญัติโรงงาน พ.ศ. ๒๕๓๕
รองปลัดวรวรรณฯ เป็นประธานการประชุมคณะกรรมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ. ๒๕๓๕
วันนี้ (5 กรกฎาคม 2565) เวลา 14.00 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ. ๒๕๓๕ โดยมีคณะกรรมการฯ และผู้ที่เกี่ยวข้องเข้าร่วมประชุม ณ ห้องประชุมชุณหะวัณ อาคารสำนักงานปลัดกระทรวงอุตสาหกรรม
วันอาทิตย์ที่ 25 กรกฎาคม 2564
“อนุทิน” ประชุมรัฐมนตรีสาธารณสุขอาเซียนสมัยพิเศษ พร้อมสนับสนุนลดการระบาดของโควิดในอาเซีย
รองนายกรัฐมนตรีและรัฐมนตรีว่าการกระทรวงสาธารณสุข ร่วมประชุมทางไกลกับรัฐมนตรีสาธารณสุขอาเซียน แลกเปลี่ยนประสบการณ์ของไทยในการตอบโต้โควิด 19 และแผนการฉีดวัคซีนของไทย ยืนยันความพร้อมในการร่วมมือกับอาเซียนฟื้นฟูภูมิภาคหลังโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ร่วมประชุมทางไกลกับรัฐมนตรีสาธารณสุขอาเซียนแลกเปลี่ยนประสบการณ์ของไทยในการตอบโต้โควิด 19 และแผนการฉีดวัคซีนของไทย ยืนยันความพร้อมในการร่วมมือกับอาเซียนฟื้นฟูภูมิภาคหลังโควิด19
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า เมื่อวันที่22 กรกฎาคม 2564 ได้ร่วมประชุมผ่านระบบวิดีโอทางไกลร่วมกับรัฐมนตรีสาธารณสุขอาเซียนสมัยพิเศษว่าด้วยการโต้ตอบโรคโควิด 19 ของอาเซียน ภายหลัง 1 ปี (2021 Special Video Conference of ASEAN Health Ministers Meeting : ‘ASEAN COVID-19 Response After One Year) โดยมีรัฐมนตรีสาธารณสุขของประเทศสมาชิกอาเซียน 10 ประเทศ ได้แก่บรูไนดารุสซาลาม กัมพูชา อินโดนีเซีย ลาว มาเลเซีย เมียนมา ฟิลิปปินส์ สิงคโปร์ และเวียดนาม รวมทั้งเลขาธิการอาเซียน ผู้อำนวยการสำนักงานองค์การอนามัยโลกภูมิภาคเอเชียตะวันออกเฉียงใต้และแปซิฟิกตะวันตก เข้าร่วมประชุมแลกเปลี่ยนสถานการณ์และประสบการณ์การจัดการโรคโควิด 19 รวมทั้งแผนการฉีดวัคซีน และการเฝ้าระวังการกลายพันธุ์ของโรค เพื่อร่วมกันลดการแพร่ระบาดของโรคในภูมิภาค
นายอนุทินกล่าวว่า ประเทศไทย ให้ความสำคัญกับความร่วมมือของทุกภาคส่วนในการร่วมกันแก้ปัญหาการระบาดของโควิด 19 โดยเน้นย้ำมาตรการด้านสาธารณสุขในการป้องกันการติดเชื้อ การตรวจหาเชื้อซึ่งประเทศไทยได้อนุญาตให้มีการใช้Rapid test รู้ผลตรวจในเวลาอันรวดเร็ว การปรับแผนการดูแลรักษาเพื่อรองรับจำนวนผู้ป่วย โดยให้ผู้ป่วยที่มีอาการไม่รุนแรงกักตัวที่บ้านหรือชุมชน และการเฝ้าระวังเกี่ยวกับการกลายพันธุ์ของเชื้อไวรัสอย่างต่อเนื่อง รวมทั้งประเทศไทยพร้อมสนับสนุนกลไกการดำเนินงานในระดับภูมิภาคเพื่อฟื้นฟูความมั่นคงของภูมิภาค โดยเฉพาะกรอบการจัดการของอาเซียนในการเดินทางระหว่างประเทศ (ASEAN Travel Corridor Arrangement) และการจัดตั้งศูนย์อาเซียนด้านภัยฉุกเฉินด้านสาธารณสุขและโรคติดต่อ (ACPHEED) โดยไทยได้เสนอตัวเป็นที่ตั้งของศูนย์นี้ และเรียกร้องให้ทุกประเทศร่วมมือในการป้องกันโรคระบาดอย่างจริงจัง และดำเนินการตามแผนปฏิบัติการของภูมิภาคว่าด้วยการสร้างความมั่นคงทางวัคซีน (Regional Strategic andAction Plan for Vaccine Security and Self-Reliance) เพื่อลดการพึ่งพาวัคซีนและเวชภัณฑ์ที่จำเป็นจากภูมิภาคอื่น
ทั้งนี้ ในช่วงท้ายของการประชุมฯ รัฐมนตรีสาธารณสุขอาเซียนได้รับรองแถลงการณ์ร่วม (Joint statement) ในการร่วมมือกันควบคุมการระบาดของโรคโควิด 19 และเตรียมความพร้อมในการตอบโต้ภัยสาธารณสุขในอนาคต สนับสนุนการเข้าถึงวัคซีนและการใช้ข้อริเริ่มของอาเซียนด้านสาธารณสุข ตลอดจนร่วมมือกับประเทศคู่เจรจาและองค์การระหว่างประเทศอื่น ๆ ในการจัดการผลกระทบด้านสุขภาพจากโควิด รวมทั้งปัญหาสุขภาพจิต
********************************** 25 กรกฎาคม 2564
*******************************************************
วันจันทร์ที่ 29 พฤศจิกายน 2564
“ออมไปด้วยกัน” จำหน่ายครบวงเงิน  80,000 ล้านบาทแล้ว
การจำหน่ายพันธบัตรออมทรัพย์พิเศษรุ่น “ออมไปด้วยกัน” วงเงิน 80,000 ล้านบาท ซึ่งจำหน่ายผ่านทั้งวอลเล็ต สบม. บนแอปพลิเคชันเป๋าตัง และ 4 ธนาคารตัวแทนจำหน่าย ระหว่างวันที่ 15 - 29 พฤศจิกายน 2564 สามารถจำหน่ายได้ครบวงเงินทั้งหมดแล้ว
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า การจำหน่ายพันธบัตรออมทรัพย์พิเศษรุ่น “ออมไปด้วยกัน” วงเงิน 80,000 ล้านบาท ซึ่งจำหน่ายผ่านทั้งวอลเล็ต สบม. บนแอปพลิเคชันเป๋าตัง และ 4 ธนาคารตัวแทนจำหน่าย ระหว่างวันที่ 15 - 29 พฤศจิกายน 2564 สามารถจำหน่ายได้ครบวงเงินทั้งหมดแล้ว
สบน. ขอขอบคุณประชาชนและนิติบุคคลที่ไม่แสวงหากำไรที่ให้ความสนใจลงทุนพันธบัตรออมทรัพย์รุ่น “ออมไปด้วยกัน” และขอบคุณธนาคารตัวแทนจำหน่ายทั้ง 4 แห่ง ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ ที่เป็นส่วนหนึ่งของความสำเร็จในครั้งนี้
ทั้งนี้ ผู้สนใจสามารถติดตามข่าวสารการจำหน่ายพันธบัตรออมทรัพย์ได้ทางเว็บไซต์ www.pdmo.go.th และ Facebook ของสำนักงานบริหารหนี้สาธารณะ
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
วันศุกร์ที่ 29 ตุลาคม 2564
บอร์ด บสย. แต่งตั้ง ธีรัชย์ อัตนวานิช นั่งประธาน บสย.
คณะกรรมการบรรษัทประกันสินเชื่ออุตสาหกรรมขนาดย่อม (บสย.) มีมติแต่งตั้ง “ธีรัชย์ อัตนวานิช” ดำรงตำแหน่ง ประธาน บสย. คนใหม่ มีผลตั้งแต่ วันที่ 28 ตุลาคม 2564 แทน “ประภาศ คงเอียด” ที่ลาออก
นายธีรัชย์ อัตนวานิช ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) ปัจจุบัน อายุ 56 ปี ดำรงตำแหน่ง รองปลัดกระทรวงการคลัง กรรมการ บริษัท พีทีที แอลเอ็นจี จำกัด (PTTLNG) และ กรรมการการยาสูบแห่งประเทศไทย สำเร็จการศึกษา ปริญญาโท Master of Business Administration (Finance), University of Alabama at Birmingham, USA ปริญญาโท บริหารธุรกิจมหาบัณฑิต (การตลาด) คณะพาณิชยศาสตร์และการบัญชี จุฬาลงกรณ์มหาวิทยาลัย ปริญญาตรี บริหารธุรกิจบัณฑิต (การเงินการธนาคาร) คณะพาณิชยศาสตร์และการบัญชี จุฬาลงกรณ์มหาวิทยาลัย
ด้านประสบการณ์การทำงาน เป็นที่ปรึกษาด้านตลาดตราสารหนี้ สำนักงานบริหารหนี้สาธารณะ รองผู้อำนวยการสำนักงานบริหารหนี้สาธารณะกรรมการธนาคารอาคารสงเคราะห์ กรรมการในคณะกรรมการลงทุนกองทุนเพื่อรักษาสภาพคล่องของการระดมทุนตลาดตราสารหนี้ ที่ปรึกษาคณะกรรมการสมาคมตลาดตราสารหนี้ไทย กรรมการในคณะกรรมการจัดการกองทุนเพื่อการฟื้นฟูและพัฒนาระบบสถาบันการเงิน และ ประธานกรรมการ บริษัท อาเซียนโปแตชชัยภูมิ จำกัด (มหาชน)
วันจันทร์ที่ 27 มิถุนายน 2565
โฆษกรัฐบาลเผย นายกรัฐมนตรี ส่งเสริมความร่วมมือระหว่างประเทศ มั่นใจเป็นหนึ่งในปัจจัยให้ไทยพ้นวิกฤตโควิด-19   วันนี้พบผู้ติดเชื้อ 1,735 ราย และผู้เสียชีวิต 15 ราย
โฆษกรัฐบาลเผย นายกรัฐมนตรี ส่งเสริมความร่วมมือระหว่างประเทศ มั่นใจเป็นหนึ่งในปัจจัยให้ไทยพ้นวิกฤตโควิด-19   วันนี้พบผู้ติดเชื้อ 1,735 ราย และผู้เสียชีวิต 15 ราย
วันนี้ (27 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมความร่วมมือระหว่างประเทศ ซึ่งได้มีการประชุมจัดทำร่างแผนยุทธศาสตร์ความร่วมมือระหว่างประเทศ ด้านการป้องกันควบคุมโรคและภัยสุขภาพ ระยะที่ 2 ประจำปี พ.ศ. 2566-2570 เมื่อวันที่ 23 มิถุนายน 2565 ณ โรงเเรมพูลแมน จี พัทยา จังหวัดชลบุรี โดยมีคณะที่ปรึกษาทรงคุณวุฒิ ผู้เเทนจากศูนย์ความร่วมมือไทย-สหรัฐ ด้านสาธารณสุข เข้าร่วมประชุม พบว่าความร่วมมือระหว่างประเทศ เป็นกลไกสำคัญและปัจจัยแห่งความสำเร็จในการบริหารจัดการวิกฤตโควิด-19 ของไทยที่ผ่านมา โดยไทยได้รับการสนับสนุนยาและวัคซีนจากต่างประเทศในช่วงที่มีการแพร่ะระบาดหนัก พร้อมทั้งมีการแลกเปลี่ยนองค์ความรู้ ส่งผลให้ไทยผ่านพ้นวิกฤตช่วงนั้นมาได้ โดยนายกรัฐมนตรีเล็งเห็นถึงความสำคัญของการช่วยเหลือซึ่งกันและกัน กำชับให้กระทรวงสาธารณสุขพัฒนาต่อยอดความสำเร็จนี้ เพื่อขยายขอบเขตความร่วมระหว่างประเทศให้เข้มแข็งเพิ่มขึ้นอีกระดับและเป็นที่ยอมรับในเวทีระดับนานาชาติ
ทั้งนี้ ยุทธศาสตร์ความร่วมมือระหว่างประเทศ ด้านการป้องกันควบคุมโรคและภัยสุขภาพ เป็นแผนระยะที่ 2 ซึ่งสอดคล้องกับยุทธศาสตร์ชาติ 20 ปี ในยุทธศาสตร์ที่ 3 การพัฒนาและสร้างเสริมศักยภาพทรัพยากรมนุษย์ และยุทธศาสตร์ที่ 6 ด้านการปรับสมดุลและพัฒนาระบบบริหารจัดการภาครัฐ โดยมีแผนแม่บทที่ 13 การเสริมสร้างให้คนไทยมีสุขภาวะที่ดีเป็นหลัก รวมทั้งเป็นการดำเนินการตามภารกิจกรมควบคุมโรคที่ใช้ยุทธศาสตร์ชาติระยะ 20 ปี ด้านการป้องกันควบคุมโรคและภัยสุขภาพที่มียุทธศาสตร์ที่ 4 การปรับปรุงระบบบริหารจัดการและพัฒนาความร่วมมือ เพื่อขับเคลื่อนการดำเนินงาน
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,735 ราย จำแนกเป็น ผู้ติดเชื้อในประเทศ 1,734 ราย และผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 15 ราย ผู้ที่กำลังรักษาตัว 22,895 ราย และมียอดผู้ที่หายป่วยกลับบ้านแล้ว 2,138 ราย จำนวนผู้ป่วยปอดอักเสบรักษาตัวอยู่ในโรงพยาบาล 610 ราย
วันพฤหัสบดีที่ 7 ตุลาคม 2564
คณะนักวิจัยพบ รมว.อว. : นำเสนอผลงานวิจัย “Latex 3D Printing”
คณะนักวิจัยพบ รมว.อว. : นำเสนอผลงานวิจัย “Latex 3D Printing”
เมื่อวันที่ 6 ตุลาคม 2564: คณะนักวิจัยจากศูนย์เทคโนโลยีโลหะและวัสดุแห่งชาติ (MTEC) สำนักงานพัฒนาวิทยาศาสตร์และเทคโนโลยีแห่งชาติ (สวทช.) เข้าพบ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เพื่อนำเสนอผลงานวิจัย “Latex 3D Printing” พร้อมทั้งรับฟังนโยบายในการพัฒนาและต่อยอดผลงานวิจัยเพื่อนำไปสู่การใช้ประโยชน์จริง และการสร้างความร่วมมือกับภาคส่วนต่างๆในอนาคต ณ ห้องประชุมรัฐมนตรี ชั้น 2 อาคารพระจอมเกล้า สป.อว.
Latex 3D Printing เป็นผลงานวิจัยที่จะสามารถนำไปสู่การเพิ่มมูลค่ายางพาราโดยการต่อยอดและออกแบบเป็นนวัตกรรมในรูปแบบต่างๆ อาทิ ชิ้นส่วนสำหรับเครื่องจักรในภาคอุตสาหกรรม อุปกรณ์ทางการแพทย์ เป็นต้น นอกจากนี้ยังสามารถสร้างความร่วมมือกับภาคการศึกษาเพื่อส่งต่อไปยังวิสาหกิจชุมชน เพื่อให้เกิดผลลัพธ์ในการสร้างขีดความสามารถในภาคการศึกษา การส่งเสริมการส่งออกผลิตภัณฑ์ยางพารามูลค่าสูง และการใช้ประโยชน์ทางการแพทย์เพื่อความเป็นอยู่ที่ดีขึ้น
วันอาทิตย์ที่ 25 กรกฎาคม 2564
ประกาศ ขสมก. ประจำวันที่ 25 กรกฎาคม 2564​ พบพนักงานติดเชื้อไวรัส COVID-19 จำนวน 7 ราย
ประกาศ ขสมก. ประจำวันที่ 25 กรกฎาคม 2564​ พบพนักงานติดเชื้อไวรัส COVID-19 จำนวน 7 ราย
1) พนักงานขับรถโดยสารปรับอากาศ สาย 510 เพศชาย อายุ 50 ปี
2) พนักงานขับรถโดยสารปรับอากาศ สาย 49 เพศชาย อายุ 42 ปี
3) พนักงานขับรถโดยสารธรรมดา สาย 49 เพศชาย อายุ 45 ปี
4) พนักงานขับรถโดยสารปรับอากาศ สาย 509 เพศชาย อายุ 23 ปี
5) พนักงานเก็บค่าโดยสารรถปรับอากาศ สาย 509 เพศหญิง อายุ 23 ปี
6) พนักงานขับรถโดยสารปรับอากาศ สาย 21 เพศชาย อายุ 40 ปี
7) พนักงานขับรถโดยสารธรรมดา สาย 179 เพศชาย อายุ 46 ปี
วันศุกร์ที่ 21 มกราคม 2565
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
(วันที่ 20 มกราคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมีนายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารเข้าร่วมประชุม ณ ห้องประชุม อก.1 อาคารสำนักงานปลัดกระทรวงอุตสาหกรรม
โดยที่ประชุมได้รับทราบความร่วมมือไทย-ญี่ปุ่น ในโอกาสที่รัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น (Minister of Economy, Trade and Industry - METI) เยือนประเทศไทยเพื่อกระชับความสัมพันธ์ด้านเศรษฐกิจระหว่างไทยกับญี่ปุ่น เมื่อวันที่ 13 มกราคม ที่ผ่านมา รับทราบเงื่อนไขสินเชื่อกองทุนเอสเอ็มอีตามแนวประชารัฐแนวประชารัฐ 2,000 ล้านบาท จัดสินเชื่อดอกเบี้ยต่ำ 3 โครงการ ซึ่งได้เปิดรับคำขอสินเชื่อไปแล้วเมื่อวันที่ 17 มกราคม 2565 และสินเชื่อ “SMEs Happy” เติมทุนสินเชื่อ วงเงินรวม 15,000 ล้านบาท ผ่อนนาน 10 ปี หนุนเอสเอ็มอีไทยนำไปใช้เสริมสภาพคล่อง เดินหน้าธุรกิจลื่นไหล พิเศษยื่นกู้ระหว่าง 4 มกราคม - 31 มีนาคม 2565 ฟรี! ค่าประเมินหลักประกัน นอกจากนี้ที่ประชุมยังได้รับทราบผลการขับเคลื่อนมาตรการในการป้องกันและยับยั้งการแพร่ระบาดของโรคโควิด-19 ในโรงงานอุตสาหกรรมด้วย“Bubble and Seal” การขอความร่วมมือลดอ้อยไฟไหม้เข้าสู่โรงงาน การดำเนินงานจิตอาสาของกระทรวงอุตสาหกรรม
#กระทรวงอุตสาหกรรม
#ประชุมผู้บริหารระดับสูง
วันพุธที่ 17 สิงหาคม 2565
นายกรัฐมนตรีสั่งการทุกหน่วยงานเร่งเบิกจ่ายงบให้ได้ตามเป้า ให้เม็ดเงินภาครัฐขับเคลื่อนเศรษฐกิจช่วงท้ายของปี
นายกรัฐมนตรีสั่งการทุกหน่วยงานเร่งเบิกจ่ายงบให้ได้ตามเป้า ให้เม็ดเงินภาครัฐขับเคลื่อนเศรษฐกิจช่วงท้ายของปี
วันที่ 17 สิงหาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบจากรายงานของสำนักงบประมาณถึงผลการปฏิบัติงานและการใช้จ่ายงบประมาณ ปี 2565 ณ ไตรมาสที่3 ของปีงบประมาณ (1 ต.ค.2564- 30 มิ.ย. 2565) มีการเบิกจ่ายแล้ว 2.269 ล้านล้านบาท คิดเป็นร้อยละ 73.20 ของวงเงินงบประมาณรวม 3.100 ล้านล้านบาท สูงกว่าเป้าหมายร้อยละ 1.20 และมีการก่อหนี้ผูกพันแล้ว 2.445 ล้านล้านบาท คิดเป็นร้อยละ 78.88 ต่ำกว่าเป้าหมายร้อยละ 2.86
โดยนายกรัฐมนตรีได้มีข้อสั่งการให้ทุกส่วนราชการและหน่วยรับงบประมาณ โดยเฉพาะหน่วยงานที่มีผลการเบิกจ่ายล่าช้าให้เร่งการเบิกจ่ายให้เป็นไปตามเป้าหมาย หรือหากโครงการใดหมดความจำเป็นหรือไม่สามารถดำเนินการได้ทันในปีงบประมาณนี้ (30 ก.ย. 2565) ก็ให้ดำเนินการตามขึ้นตอนเพื่อปรับเปลี่ยนไปดำเนินโครงการที่เป็นประโยชน์ต่อประชาชน เพื่อให้เม็ดเงินเข้าสู่ระบบเศรษฐกิจ และขับเคลื่อนการเติบโตในช่วงท้ายของปี
น.ส.ไตรศุลี กล่าวว่า สำหรับรายละเอียดของการเบิกจ่ายงบประมาณนั้น สำนักงบประมาณรายงานว่าจากการเบิกจ่าย 2.269 ล้านล้านบาท และก่อหนี้ผูกพัน2.445 ล้านล้านบาท จากวงเงินงบประมาณรวม 3.100 ล้านล้านบาทนั้น แยกเป็นส่วนของงบประมาณรายจ่ายประจำ ที่การเบิกจ่ายแล้ว 1.972 ล้านล้านบาท คิดเป็นร้อยละ 79.17 ของรายจ่ายประจำรวม 2.491 ล้านล้านบาท สูงกว่าเป้าหมายร้อยละ 0.17 มีการก่อหนี้ผูกพันแล้ว 1.989 ล้านล้านบาท คิดเป็นร้อยละ 79.83 ต่ำกว่าเป้าหมายร้อยละ 1.93
ส่วนของรายจ่ายเพื่อการลงทุน มีการเบิกจ่ายแล้ว 2.964 แสนล้านบาท คิดเป็นร้อยละ 48.74 ของรายจ่ายลงทุนรวม 6.081 แสนล้านบาท สูงกว่าเป้าหมายร้อยละ 2.74 และมีการก่อหนี้ผูกพันแล้ว 4.560 แสนล้านบาท คิดเป็นร้อยละ 74.99 ต่ำกว่าเป้าหมาย ร้อยละ 6.66
วันจันทร์ที่ 23 พฤษภาคม 2565
รฟม. จัดกิจกรรม “ปันน้ำใจสู่สังคม MRTA Sharing” ครั้งที่ 2 ประจำปี 2565
สนับสนุนเงินและสิ่งของ ให้แก่มูลนิธิสายธารสุขใจ
นายถนอม รัตนเศรษฐ ผู้ช่วยผู้ว่าการ การรถไฟฟ้าขนส่งมวลชนแห่งประเทศไทย กระทรวงคมนาคมเป็นผู้แทนมอบเงินและสิ่งของ ได้แก่ ข้าวสาร อาหารแห้ง ยาสามัญประจำบ้าน อาหารว่างบรรจุกล่อง และของใช้ต่าง ๆ จาก ผู้บริหาร และพนักงาน การรถไฟฟ้าขนส่งมวลชนแห่งประเทศไทย(รฟม.) ผ่านกิจกรรมปันน้ำใจสู่สังคม MRTA Sharing ครั้งที่ 2 ประจำปี 2565 ให้แก่ มูลนิธิสายธารสุขใจ โดยมีนายสุรเดช เจตกรุณา ผู้อำนวยการมูลนิธิเป็นผู้รับมอบ
ทั้งนี้ กิจกรรมปันน้ำสู่ใจสังคม MRTA Sharing จัดขึ้นเพื่อส่งเสริมให้ผู้บริหารและพนักงาน รฟม. ได้มีโอกาสตอบแทนและแบ่งปันให้กับสังคม รู้จักเห็นอกเห็นใจผู้อื่น และเป็นการช่วยเหลือผู้ที่ขาดแคลน ซึ่งเป็นกิจกรรมเพื่อสังคมที่ รฟม. ได้ดำเนินการมาอย่างต่อเนื่อง ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันพฤหัสบดีที่ 24 กุมภาพันธ์ 2565
ภาคส่งออก ปลื้ม!! นโยบายแฟคทอรี่แซนด์บ็อกซ์ ของรัฐบาล แก้ปัญหาโควิด-19 ปี 64 โต 17 % มูลค่ารวม 2.71 ล้านเหรียญสหรัฐ สูงสุดรอบ 11 ปี
. .
เมื่อวันที่ 24 กุมภาพันธ์ 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ทำให้ภาคธุรกิจท่องเที่ยวและบริการ ซึ่งเป็นรายได้สําคัญของประเทศได้รับผลกระทบเป็นวงกว้าง แต่ขณะเดียวกันธุรกิจภาคส่งออกที่มีภาคแรงงานกว่า 2 ล้านคน ใน 4 สาขากลับเติบโต ได้แก่ อาหาร เครื่องมือแพทย์ ยานยนต์ และชิ้นส่วนอิเล็กทรอนิกส์ ซึ่งเป็นผลพวงจากการดำเนินการโครงการ Factory Sandbox ของกระทรวงแรงงานตามนโยบายรัฐบาล ทำให้ธุรกิจส่งออกดังกล่าว เกิดการจ้างงานต่อเนื่อง ผู้ประกอบการสามารถดำเนินธุรกิจต่อไปได้ สะท้อนให้เห็นว่าเป็นผลสำเร็จของโครงการแฟคทอรี่แซนด์บ็อกซ์ ซึ่งเป็นนโยบายรัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงาน ภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ที่กระทรวงแรงงานได้บูรณาการร่วมกับ กระทรวงมหาดไทย กระทรวงสาธารณสุข และกระทรวงอุตสาหกรรม ดำเนินการโครงการดังกล่าวด้วยหลักการ “เศรษฐศาสตร์คู่กับสาธารณสุข” สามารถดำเนินการตรวจเเละรับการรักษาโควิด-19 ใน 12 จังหวัด ให้แก่สถานประกอบการ จำนวน 730 แห่ง ลูกจ้าง 349,016 คน รวมทั้งดำเนินการฉีดวัคซีนโควิด-19 ให้แก่ลูกจ้างจำนวน 112,746 คน เพื่อสร้างภูมิคุ้มกันให้แก่แรงงานและสร้างความเชื่อมั่นในการขับเคลื่อนระบบเศรษฐกิจจากภาคการผลิตแก่นักลงทุนในสถานประกอบการภาคการผลิตส่งออกขนาดใหญ่ เป็นกลไกที่พยุงเศรษฐกิจประเทศ กระตุ้นการบริโภคและการส่งออกของประเทศ
นายสุชาติ กล่าวต่อว่า จากข้อมูลของกระทรวงพาณิชย์ที่เปิดเผยถึงตัวเลขการส่งออกเดือนธันวาคม 2564 ขยายตัวถึง 17.14 % ซึ่งสูงสุดในรอบ 11 ปี ทะลุเป้าหมาย คิดเป็นมูลค่ารวม 2.71 แสนล้านเหรียญสหรัฐ ซึ่งเป็นผลพวงจากนโยบายรัฐบาลในการกระตุ้นการจ้างงานช่วยพยุงเศรษฐกิจ โดยเฉพาะโครงการแฟคทอรี่ แซนด์บ็อกซ์ ที่ช่วยพยุงการจ้างงานในอุตสาหกรรมการผลิตกว่าร้อยละ 30 จากผู้ประกันตน 11 ล้านคน ทำให้เศรษฐกิจในภาคอุตสาหกรรมสามารถเดินหน้าต่อไปได้
“นโยบายแฟคทอรี่แซนด์บ็อกซ์ ของรัฐบาล ช่วยแก้ปัญหาโควิด-19 ให้แก่ผู้ประกอบการภาคส่งออกเป็นการป้องกันการแพร่ระบาดในคลัสเตอร์โรงงาน เพื่อให้ประเทศสามารถเดินหน้าต่อไปได้ สร้างความเชื่อมั่นให้กับนักลงทุนทั้งชาวไทย และชาวต่างชาติ รวมทั้งสามารถรักษาระดับการจ้างงานในภาคการผลิตและส่งออกสำคัญได้กว่า 3 ล้านตำแหน่ง” นายสุชาติ กล่าวในท้ายสุด
วันศุกร์ที่ 20 สิงหาคม 2564
สธ.เซ็นสัญญาสั่งซื้อวัคซีนไฟเซอร์เพิ่มอีก 10 ล้านโดส
กระทรวงสาธารณสุข โดยกรมควบคุมโรค และ Pfizer ประเทศไทย ลงนามในสัญญาการจัดซื้อวัคซีนโควิด 19 ชนิด mRNA เพิ่มอีก 10 ล้านโดส รวมเป็น 30 ล้านโดส ทยอยจัดส่งได้ในช่วงไตรมาสที่ 4 ปีนี้เป็นต้นไป
วันนี้ (20 สิงหาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจำสำนักนายกรัฐมนตรี และที่ปรึกษารัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข เป็นสักขีพยานการลงนามในสัญญาการจัดซื้อวัคซีนโควิด 19 ชนิด mRNA ของไฟเซอร์ ระหว่างนายแพทย์โอภาส การย์กวินพงศ์ อธิบดีกรมควบคุมโรค และ Ms. Deborah Seifert ผู้จัดการใหญ่ บริษัท ไฟเซอร์ ประเทศไทยและอินโดไชนา
นายอนุทินกล่าวว่า ตามที่รัฐบาลไทย มอบหมายให้กระทรวงสาธารณสุข จัดหาวัคซีนป้องกันโรคโควิด 19 เพื่อฉีดให้กับประชากรที่อยู่ในประเทศไทยตามความสมัครใจ ในวันนี้ กรมควบคุมโรคและบริษัทไฟเซอร์ ประเทศไทย ได้ร่วมลงนามในสัญญาการจัดซื้อวัคซีนโควิด 19 ชนิด mRNA ของไฟเซอร์ เป็นการแสดงถึงความมุ่งมั่นที่มีร่วมกันในความพยายามที่จะลดการติดเชื้อโรคโควิด 19 ในประเทศ โดยจัดซื้อวัคซีนไฟเซอร์เพิ่มเติมจำนวน 10 ล้านโดสจากที่ได้ลงนามจัดซื้อจำนวน 20 ล้านโดสไปแล้วเมื่อวัน 20 กรกฎาคม 2564 รวมวัคซีนไฟเซอร์ที่จะเข้ามาในประเทศไทยจำนวน 30 ล้านโดส ทยอยจัดส่งได้ในช่วงไตรมาสที่ 4 ปีนี้เป็นต้นไป เพื่อเสริมแผนกระจายวัคซีนของประเทศ ซึ่งจะทำให้มีวัคซีนฉีดให้กับประชากรในประเทศไทย 100 ล้านโดส ภายในปี 2564
“ผมขอขอบคุณ Ms. Deborah Seifert และผู้ที่เกี่ยวข้องที่ได้ช่วยให้การจัดหาวัคซีนครั้งนี้สำเร็จ ด้วยความเรียบร้อย รัฐบาลไทยหวังเป็นอย่างยิ่งว่าจะได้รับความร่วมมือในการจัดหาวัคซีนเช่นนี้ต่อไป” นายอนุทินกล่าว
********************************** 20 สิงหาคม 2564
วันจันทร์ที่ 27 กันยายน 2564
ปลัด วธ. เป็นประธานการประชุมคณะอนุกรรมการด้านการประเมินชุมชน องค์กร อำเภอ และจังหวัดคุณธรรม ครั้งที่ ๒/๒๕๖๔
การประชุมคณะอนุกรรมการด้านการประเมินชุมชน องค์กร อำเภอ และจังหวัดคุณธรรม ครั้งที่ ๒/๒๕๖๔ (ประชุมทางไกลผ่านระบบ Zoom Meeting)
วันที่ ๒๗ กันยายน ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการด้านการประเมินชุมชน องค์กร อำเภอ และจังหวัดคุณธรรม ครั้งที่ ๒/๒๕๖๔ (ประชุมทางไกลผ่านระบบ Zoom Meeting) โดยมีนางพิมพ์กาญจน์ ชัยจิตร์สกุล ที่ปรึกษากระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้แทนจากหน่วยงานที่เกี่ยวข้อง ผู้แทนองค์การมหาชน ผู้บริหารกรมการศาสนา ข้าราชการ และเจ้าหน้าที่ที่เกี่ยวข้องเข้าร่วม ณ ห้องประชุมกรมการศาสนา ชั้น ๒ อาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 5 พฤษภาคม 2565
วันคล้ายวันสถาปนากระทรวงอุตสาหกรรม ครบรอบ 80 ปี
วันคล้ายวันสถาปนากระทรวงอุตสาหกรรม ครบรอบ 80 ปี
วันคล้ายวันสถาปนากระทรวงอุตสาหกรรม ครบรอบ 80 ปี
วันนี้ (5 พฤษภาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในงานวันคล้ายวันสถาปนากระทรวงอุตสาหกรรม ครบรอบ 80 ปี โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยผู้บริหารระดับสูง ข้าราชการ และพนักงานกระทรวงอุตสาหกรรม เข้าร่วมงาน โดยมีพิธีถวายเครื่องบวงสรวงองค์พระนารายณ์ และพระภูมิ ณ กระทรวงอุตสาหกรรม
วันพฤหัสบดีที่ 8 กรกฎาคม 2564
สธ. เผย การยกระดับมาตรการควบคุมโรคให้รอมติ ศบค. วันพรุ่งนี้
รองนายกรัฐมนตรีและรัฐมนตรีว่าการกระทรวงสาธารณสุข เผยการยกระดับมาตรการป้องกันควบคุมโรคโควิด 19 ต้องรอมติจาก ศบค. ในวันพรุ่งนี้ ในส่วนสาธารณสุขได้จัดทำแนวทางข้อเสนอตามหลักวิชาการทางการแพทย์และตามสถานการณ์ที่เป็นปัจจุบันที่สุด
รองนายกรัฐมนตรีและรัฐมนตรีว่าการกระทรวงสาธารณสุข เผยการยกระดับมาตรการป้องกันควบคุมโรคโควิด 19ต้องรอมติจาก ศบค. ในวันพรุ่งนี้ ในส่วนสาธารณสุขได้จัดทำแนวทางข้อเสนอตามหลักวิชาการทางการแพทย์และตามสถานการณ์ที่เป็นปัจจุบันที่สุด ด้านการดูแลผู้ติดเชื้อพยายามหาพื้นที่ตั้งโรงพยาบาลสนามเพิ่มเตียงให้มากที่สุดและให้ สพฉ.ใช้เครือข่ายรถกู้ภัยนำผู้ป่วยตกค้างที่บ้านเข้าสู่กระบวนการรักษา
วันนี้ (8 กรกฎาคม 2564) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่ากากระทรวงสาธารณสุข ให้สัมภาษณ์ว่า กระทรวงสาธารณสุขได้มีการประชุมEOCกระทรวงสาธารณสุขเพื่อหารือและจัดทำแนวทางยกระดับมาตรการควบคุมโรคโควิด 19 ที่มีนายแพทย์เกียรติภูมิ วงศ์รจิตปลัดกระทรวงสาธารณสุข เป็นประธาน เพื่อเสนอ ศบค. ที่จะมีการประชุมในวันพรุ่งนี้ (9 กรกฎาคม 2564)โดยได้เตรียมข้อเสนอตามหลักวิชาการทางการแพทย์ และตามสถานการณ์ที่เป็นปัจจุบัน อย่างไรก็ตามต้องมีการหารือร่วมจากหลายภาคส่วนที่เกี่ยวข้อง รวมถึงภาคเอกชนด้วย
สำหรับการดูแลผู้ติดเชื้อโควิด 19 ใน กทม. กระทรวงสาธารณสุขได้ประสาน กทม. เพื่อที่จะหาวิธีการต่างๆ ในการแก้ไขปัญหา เช่น การตรวจหาเชื้อด้วยชุดตรวจรู้ผลเร็ว (Rapid Antigen Test) ซึ่งที่ประชุม EOC ให้การเห็นชอบนอกจากนี้ได้พยายามเพิ่มเตียงสำหรับรองรับผู้ป่วยให้ได้มากที่สุด โดยให้กรมสนับสนุนบริการสุขภาพเร่งออกแบบและหาสถานที่ อาทิ อาคารผู้โดยสารแซทเทิลไลท์ (SAT 1) ในท่าอากาศยานสุวรรณภูมิ ซึ่งกระทรวงคมนาคมให้การสนับสนุนเพื่อจัดทำโรงพยาบาลสนามยกระดับคล้ายกับโรงพยาบาลบุษราคัม ซึ่งจะทำการจัดตั้งโดยเร็วที่สุดรวมถึงให้สถาบันการแพทย์ฉุกเฉินแห่งชาติ ใช้เครือข่ายรถกู้ภัยเร่งประสานพาผู้ป่วยที่ติดค้างที่บ้านเข้าศูนย์แรกรับนิมิบุตรและส่งต่อรักษาตามอาการ เพื่อแบ่งเบาภาระของกทมให้มากที่สุด ที่ผ่านมามีผู้ป่วยหลายคนที่ได้รับการส่งต่อไปยังโรงพยาบาลบุษราคัมเพื่อให้การดูแลรักษา
************************************ 8 กรกฎาคม 2564
วันพุธที่ 20 กรกฎาคม 2565
ปลัดกระทรวงกลาโหม ให้การต้อนรับ คณะอาจารย์ และนักศึกษา หลักสูตรวิทยาลัยป้องกันราชอาณาจักร สาธารณรัฐฟิลิปปินส์
ปลัดกระทรวงกลาโหม ให้การต้อนรับ คณะอาจารย์ และนักศึกษา
หลักสูตรวิทยาลัยป้องกันราชอาณาจักร สาธารณรัฐฟิลิปปินส์
เช้าวันนี้ (วันพุธที่ ๒๐ กรกฎาคม ๒๕๖๕ เวลา ๐๙.๐๐ น.) ที่ห้องพระบารมีปกเกล้า ในศาลา    ว่าการกลาโหม พลเอก วรเกียรติ รัตนานนท์ ปลัดกระทรวงกลาโหม ให้การต้อนรับ คณะอาจารย์ และนักศึกษาหลักสูตร วิทยาลัยป้องกันราชอาณาจักร สาธารณรัฐฟิลิปปินส์ โดยมี ผศ.ดร. Jose Santos R. Carandang VI เป็นหัวหน้าคณะฯ ในโอกาสเดินทางเยือนประเทศไทย ระหว่าง ๑๗ - ๒๒ กรกฎาคม ๒๕๖๕ โดยในการเข้าพบ ปลัดกระทรวงกลาโหม ได้กล่าวชื่นชม หลักสูตร MNSA ของวิทยาลัยป้องกันราชอาณาจักร สาธารณรัฐฟิลิปปินส์ ว่า เป็นหลักสูตรชั้นนำด้านความมั่นคง มีเนื้อหาที่เป็นปัจจุบัน และมุ่งเน้นการพัฒนาผู้เข้ารับการศึกษาจากทุกภาคส่วนอย่างรอบด้านให้มีความเป็นผู้นำที่มีความรู้ความสามารถในการมีส่วนร่วม ในกิจการความมั่นคงและการป้องกันประเทศได้อย่างสร้างสรรค์และมีประสิทธิภาพ ซึ่งหลักสูตรฯ ดังกล่าวได้รับการยอมรับจากนานาชาติ อันจะเห็นได้จากการที่มีศิษย์เก่าจากหลายภาคส่วนทั้งข้าราชการประจำและการเมืองจากฝ่ายนิติบัญญัติ ฝ่ายบริหาร รวมถึงฝ่ายตุลาการ ข้าราชการทหาร และเอกชน ตลอดจนกำลังพลจากมิตรประเทศที่เคยศึกษาในหลักสูตรฯ อาทิ เครือรัฐออสเตรเลีย สาธารณรัฐอินเดีย (อินเดีย) ประเทศไทย มาเลเซีย และสาธารณรัฐอิสลามปากีสถาน
ทั้งนี้ กองทัพไทย และกองทัพฟิลิปปินส์ มีความสัมพันธ์ที่ดีต่อกันมาอย่างยาวนาน มีการแลกเปลี่ยนการเยือนระหว่างกันในทุกระดับมาโดยตลอด ส่งผลให้ความร่วมมือมีความใกล้ชิดกันในทุกมิติ
อาทิ ด้านการข่าว การฝึกศึกษา อุตสาหกรรมป้องกันประเทศ และความร่วมมือภายใต้กรอบ
การประชุมรัฐมนตรีกลาโหมอาเซียน (ASEAN Defence Ministers’ Meeting: ADMM) โดยการที่วิทยาลัยป้องกันราชอาณาจักร สาธารณรัฐฟิลิปปินส์ ได้เลือกประเทศไทยสำหรับการศึกษาในส่วนของ GSDS นั้นแสดงถึงความร่วมมืออันใกล้ชิดในสาขาการศึกษาทางทหารระหว่างสองประเทศ
นอกจากนี้ กระทรวงกลาโหม มีความยินดีที่ได้ให้ข้อมูลเกี่ยวกับภารกิจรวมทั้งการดำเนินนโยบายด้านการต่างประเทศของกระทรวงกลาโหม และมุมมองของไทยต่อประเด็นความมั่นคงระหว่างประเทศ โดยหวังว่าข้อมูลต่าง ๆ ที่ได้รับจะช่วยเสริมสร้างความรู้ความเข้าใจด้านความมั่นคง และเป็นประโยชน์ตลอดระยะเวลา    ที่ศึกษา ตลอดจนประสบความสำเร็จบรรลุวัตถุประสงค์ตามที่ได้ตั้งไว้
วันพุธที่ 20 กรกฎาคม 2565
เผยผลสำรวจ Gallup Global Emotions 2022  ไม่มีเนื้อหาการจัดอันดับประเทศไทยยิ้มให้ผู้คนเป็นอันดับ 9 ของเอเชียตะวันออกเฉียงใต้
เผยผลสำรวจ Gallup Global Emotions 2022  ไม่มีเนื้อหาการจัดอันดับประเทศไทยยิ้มให้ผู้คนเป็นอันดับ 9 ของเอเชียตะวันออกเฉียงใต้
วันที่ 20 ก.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่ได้มีการรายงานข่าวผ่านสื่อหลายช่องทาง เกี่ยวกับผลสำรวจ Gallup Global Emotions Report 2022 ในหัวข้อ A Southeast Asian Country That Treats People With a smile (ประเทศในเอเชียตะวันออกเฉียงใต้ที่ยิ้มแย้มให้ผู้คนมากที่สุด) โดยอ้างอิงข้อมูลจากเพจ Southeast Asia Stats และในรายงานดังกล่าวระบุว่า ประเทศไทยได้รับการจัดให้อยู่ในอันดับ 9 ของเอเชียตะวันออกเฉียงใต้นั้น
จากการตรวจสอบต้นฉบับรายงาน Gallup Global Emotions 2022 ซึ่งมีการอ้างอิงตามรายงานข่าวแล้ว ไม่พบเนื้อหารายงานหรือการสำรวจในหัวข้อ A Southeast Asian Country That Treats People With a smile แต่อย่างใด
น.ส.ไตรศุลี กล่าวว่า ประเด็นหลักของการสำรวจและการจัดทำรายงาน Gallup Global Emotions 2022 เป็นการระบุถึงดัชนีของอารมณ์เชิงบวก เชิงลบ ความเครียด ตลอดจนความกังวลของผู้คนทั่วโลก โดย Gallup ซึ่งเป็นผู้ดำเนินการสำรวจได้เก็บข้อมูลและสัมภาษณ์ผู้ที่มีอายุตั้งแต่ 15 ปีขึ้นไป ใน 122 ประเทศ เกือบ 127,000 คนในปี 2564 และต้นปี 2565 ที่ผ่านมา โดยพบว่าในภาพรวมดัชนีประสบการณ์เชิงลบของคนทั่วโลกปรับตัวเพิ่มขึ้น โดยมีความกังวล ความเครียดมากยิ่งขึ้นในช่วงที่โลกได้เผชิญกับภาวะสงคราม เงินเฟ้อ และการระบาดใหญ่ตลอด 2 ปีที่ผ่านมา ในขณะที่ประสบการณ์เชิงบวกในภาพรวมปรับตัวลดลง
ทั้งนี้ ตามรายงานระบุถึงประเทศที่ผู้คนได้รับมีประสบการณ์เชิงบวกมากที่สุด(Highest Positive Experiences) 5 ประเทศได้แก่ ปานามา(85) อินโดนีเซีย(84) ปารากวัย(84) เอลซัลวาดอร์(82) และฮอนดูรัส(82) ส่วนประเทศที่มีประสบการณ์เชิงบวกน้อย (Lowest Positive Experiences) 5 ประเทศ ได้แก่ อัฟกานิสถาน(32) เลบานอน(37) ตุรเคีย(42) อียิปต์(52) และเนปาล(53)
อย่างไรก็ตาม คำถามเกี่ยวกับการยิ้มและหัวเราะเป็น 1 ใน 5 คำถามที่ผู้สำรวจใช้ถามผู้คนใน 122 ประเทศ เพื่อเก็บข้อมูลเกี่ยวกับประสบการณ์เชิงบวก (Positive Experience Index Question) แต่ไม่ได้มีการระบุในรายงานแต่อย่างใดว่าแต่ละประเทศ รวมถึงประเทศในภูมิภาคเอเชียตะวันออกเฉียงใต้มีคะแนนอยู่ที่เท่าใด
น.ส.ไตรศุลี กล่าวว่า การที่ไทยเป็นหนึ่งในประเทศอันดับต้นๆ ที่เป็นจุดหมายปลายทางของนักท่องเที่ยวทั่วโลก รอยยิ้มของคนไทย และจิตใจที่ดีของคนไทยเป็นหนึ่งในปัจจัยสำคัญที่ดึงดูดให้นักท่องเที่ยวเลือกเดินทางมาเยือนและยกให้ประเทศไทยเป็น “Land of smile”
ในช่วงของการผ่อนคลายมาตรการและเปิดประเทศรับนักท่องเที่ยวอีกครั้งนั้น รัฐบาลก็ขอเชิญชวนคนไทยร่วมเป็นเจ้าบ้านที่ดีในการดูแลต้อนรับและสร้างความประทับใจให้นักท่องเที่ยวจากทั่วโลก ให้เป็นความร่วมมือจากประชาชนและทุกภาคส่วนในการฟื้นฟูเศรษฐกิจการท่องเที่ยวไปด้วยกัน
วันพฤหัสบดีที่ 30 กันยายน 2564
สำนักงานปลัดกระทรวงกลาโหม จัดพิธีประกาศเกียรติคุณ สำหรับกำลังพล สำนักงานปลัดกระทรวงกลาโหม ที่รับราชการจนเกษียณอายุราชการ ประจำปีงบประมาณ 2564
ในวันพฤหัสบดีที่ 30 กันยายน 2564 เวลา 8.30 น. พลเอก ณัฐ อินทรเจริญ ปลัดกระทรวงกลาโหม เป็นประธานในพิธีประกาศเกียรติคุณ สำหรับกำลังพลสังกัด สำนักงานปลัดกระทรวงกลาโหม ที่รับราชการจนเกษียณอายุราชการ ประจำปีงบประมาณ 2564
เพื่อเป็นการสดุดี แก่ผู้เกษียณอายุราชการ ซึ่งปฏิบัติหน้าที่ด้วยความอุตสาหะ วิริยะ ทุ่มเท กำลังกาย กำลังใจ กำลังสติปัญญา บนพื้นฐานของความถูกต้อง ยุติธรรม มาโดยตลอดชีวิตรับราชการ ซึ่งสำนักงานปลัดกระทรวงกลาโหม ได้จัดพิธีสวนสนามของกองทหารเกียรติยศผสม 3 เหล่าทัพ สำหรับเทิดเกียรติ ปลัดกระทรวงกลาโหม / รองปลัดกระทรวงกลาโหม / นายทหารชั้นนายพล และกำลังพลสังกัดสำนักงานปลัดกระทรวงกลาโหม ณ ลานด้านหน้าพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว ตึกบัญชาการ สำนักงานปลัดกระทรวงกลาโหม (ศรีสมาน)
ในโอกาสนี้ปลัดกระทรวงกลาโหม ได้กล่าวสดุดี กำลังพล ที่รับราชการจนเกษียณอายุราชการว่า ทุกท่านที่ยืนอยู่ ณ ที่นี้ ได้ปฏิบัติภารกิจได้อย่างสมเกียรติ สมศักดิ์ศรี อย่างเต็มภาคภูมิ ของทหารแห่งกองทัพไทย ท่านได้ปฏิบัติหน้าที่ของตนเต็มความสามารถ ด้วยความเสียสละ นับเป็นความภาคภูมิใจเป็นอย่างยิ่ง
สำหรับปีงบประมาณ พุทธศักราช 2564 มีกำลังพลที่รับราชการ จนครบกำหนดเกษียณอายุราชการ จำนวนทั้งสิ้น 273 นาย
วันเสาร์ที่ 18 ธันวาคม 2564
การรถไฟฟ้าขนส่งมวลชนแห่งประเทศไทย ได้รับประกาศเกียรติคุณ Sustainability Disclosure Recognition การเปิดเผยข้อมูลความยั่งยืน ประจำปี 2564
ดโดยสถาบันไทยพัฒน์ ณ หอศิลปวัฒนธรรมแห่งกรุงเทพมหานคร
นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวมคมนาคม เป็นผู้แทน รฟม. รับมอบประกาศเกียรติคุณ Sustainability Disclosure Recognition ในงานประกาศผล Sustainability Disclosure Award ประจำปี 2564 จัดโดยสถาบันไทยพัฒน์ ณ หอศิลปวัฒนธรรมแห่งกรุงเทพมหานคร
การมอบรางวัลดังกล่าว สถาบันไทยพัฒน์จัดขึ้นเพื่อส่งเสริมให้บริษัทจดทะเบียนและองค์กรธุรกิจที่เป็นสมาชิกของ Sustainability Disclosure Community ได้ตระหนักและให้ความสำคัญกับการเผยแพร่ข้อมูลการดำเนินงาน ซึ่งครอบคลุมทั้งการดำเนินงานด้านเศรษฐกิจ สังคม สิ่งแวดล้อม หรือประเด็นด้าน ESG (Environmental, Social and Governance) นอกเหนือจากข้อมูลทางการเงิน ซึ่งแสดงถึงความยั่งยืนของธุรกิจ อันจะเป็นประโยชน์ ต่อกลุ่มผู้มีส่วนได้เสียของกิจการ และการตอบสนองต่อเป้าหมายการพัฒนาที่ยั่งยืน (SDGs) เป้าหมายที่ 12.6 ร่วมกัน โดยได้ทำการประเมินสถานะการเปิดเผยข้อมูลขององค์กรสมาชิกเพื่อมอบรางวัลการเปิดเผยข้อมูลความยั่งยืนประจำปี ในปีนี้มีองค์กรที่ได้รับรางวัลเกียรติคุณ Sustainability Disclosure Award 40 แห่ง ประกาศเกียรติคุณ Sustainability Disclosure Recognition 45 แห่ง และกิตติกรรมประกาศ Sustainability Disclosure Acknowledgement 20 แห่ง รวมทั้งสิ้น 105 รางวัล
ทั้งนี้ รายงานความยั่งยืนของ รฟม. ได้รับรางวัลจากงาน Sustainability Disclosure Award อย่างต่อเนื่องเป็นปีที่ 3 จากการจัดงานดังกล่าว ซึ่งเป็นรางวัลที่สร้างขวัญกำลังใจให้แก่องค์กรที่ดำเนินการเปิดเผยข้อมูลความยั่งยืนต่อสาธารณะและผู้มีส่วนได้ส่วนเสียที่เกี่ยวข้อง ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันอังคารที่ 22 มิถุนายน 2564
“อนุทิน” รับมอบเครื่องมือและอุปกรณ์ทางการแพทย์ ส่งมอบให้ รพ.บุษราคัม และรพ.สังกัด สธ. 15 แห่ง
รองนายกรัฐมนตรีและรัฐมนตรีว่าการกระทรวงสาธารณสุข รับมอบเครื่องมือและอุปกรณ์ทางการแพทย์มูลค่า 1 ล้านบาท จากบริษัทในเครือจีเอฟพีที เพื่อสนับสนุนการดำเนินงานในสถานการณ์โควิด 19
วันนี้ (22 มิถุนายน 2564) ที่ สำนักงานปลัดกระทรวงสาธารณสุข นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข นพ.ณรงค์ สายวงศ์ รองปลัดกระทรวงสาธารณสุข และคณะผู้บริหาร รับมอบเครื่องมือและอุปกรณ์ทางการแพทย์ มูลค่า 1 ล้านบาท
นายอนุทิน กล่าวว่า ในนามของรัฐบาลและกระทรวงสาธารณสุข ขอขอบคุณ คุณประสิทธิ์ ศิริมงคลเกษม ประธานกรรมการบริษัทในเครือจีเอฟพีที และคณะ ที่มีจิตกุศลนำเครื่องมือแพทย์มามอบให้ในวันนี้ ซึ่งในเจตจำนงของท่านมีความประสงค์ที่จะมอบเครื่องวัดความดันชนิดสอดแขน จำนวน 15 เครื่อง ให้ 15 โรงพยาบาลในสังกัดกระทรวงสาธารณสุข และมอบเครื่องช่วยหายใจ แบบHigh Flow ให้โรงพยาบาลบุษราคัม จำนวน 1 เครื่อง เครื่องมือแพทย์ที่ท่านมอบให้ ถือเป็นสิ่งจำเป็นและมีประโยชน์อย่างมากในสถานการณ์โควิด 19 ขณะนี้ ขอให้มั่นใจได้ว่าโรงพยาบาลจะได้นำไปใช้ประโยชน์ในการดูแลผู้ป่วยอย่างเต็มที่ กระทรวงสาธารณสุขจะเร่งดำเนินการจัดส่งสิ่งของบริจาคไปยังพื้นที่ต่างๆ ตามเจตนารมณ์ของผู้บริจาคโดยเร็ว
ทั้งนี้ โรงพยาบาล 15 แห่งที่ได้รับเครื่องวัดความดัน ได้แก่ รพ.โกรกพระ จ.นครสวรรค์ รพ.มโนรมย์จ.ชัยนาท รพ.ปากพลี จ.นครนายก รพ.มวกเหล็ก จ.สระบุรี รพ.พรหมบุรี จ.สิงห์บุรี รพ.ทับสะแก จ.ประจวบคีรีขันธ์ รพ.หลวงพ่อเปิ่น จ.นครปฐม รพ.เกาะกูด จ.ตราด รพ.แก่งหางแมว จ.จันทบุรี รพ.พนมดงรักเฉลิมพระเกียรติ 80 พรรษา จ.สุรินทร์ รพ.ลำพูน รพ.ลำปาง รพ.ศรีสังวรสุโขทัย รพ.พนมไพร จ.ร้อยเอ็ด และรพ.ชุมพร
********************************** 22 มิถุนายน 2564
วันพฤหัสบดีที่ 5 พฤษภาคม 2565
โฆษกรัฐบาลเผย "นายกฯ" พอใจการบริหารจัดการน้ำในภาพรวม กำชับทุกหน่วยงานเร่งขับเคลื่อนรับมือฤดูฝน ตาม 13 มาตรการที่กำหนดไว้ให้เป็นรูปธรรม
โฆษกรัฐบาลเผย "นายกฯ" พอใจการบริหารจัดการน้ำในภาพรวม กำชับทุกหน่วยงานเร่งขับเคลื่อนรับมือฤดูฝน ตาม 13 มาตรการที่กำหนดไว้ให้เป็นรูปธรรม
วันนี้ 5 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี รับทราบรายงานสถานการณ์และการบริหารจัดการน้ำ กำชับหน่วยงานที่เกี่ยวข้องเฝ้าระวัง ประเมินสถานการณ์ เตรียมความพร้อมแจ้งเตือนประชาชนให้รับทราบอย่างต่อเนื่อง รวมทั้ง ให้ดำเนินการปรับปรุงแหล่งน้ำให้สามารถรองรับน้ำฝนได้เต็มศักยภาพ พร้อมวางแผนบริหารจัดการน้ำให้เกิดประโยชน์ต่อพี่น้องเกษตรกรมากที่สุด
นายธนกรฯ กล่าวว่า กองอำนวยการน้ำแห่งชาติ รายงานสถานการณ์น้ำและการบริหารจัดการน้ำ สรุปดังนี้ 1. กองอำนวยการน้ำแห่งชาติ ได้แจ้งให้หน่วยงานที่เกี่ยวข้อง เฝ้าระวังพื้นที่เสี่ยงน้ำหลาก และน้ำท่วมฉับพลัน ในช่วงระหว่างวันที่ 1 - 5 พฤษภาคม 2565 ในพื้นที่ภาคตะวันออกเฉียงเหนือ จำนวน 4 จังหวัด ได้แก่ จังหวัดอุบลราชธานี ศรีสะเกษ บุรีรัมย์ และสุรินทร์ ภาคตะวันออก จำนวน 1 จังหวัด ได้แก่ จังหวัดตราด และภาคใต้ จำนวน 5 จังหวัด ได้แก่ จังหวัดชุมพร สุราษฎร์ธานีนครศรีธรรมราช ภูเก็ต และกระบี่ 2. ผลการดำเนินงานตามมาตรการรองรับ ฤดูฝน ปี 2565 กรมเจ้าท่า ดำเนินการขุดลอกแม่น้ำคำ ตำบลจันจว้า อำเภอแม่จัน จังหวัดเชียงราย ระยะทาง 3,050 เมตร เพื่อเพิ่มพื้นที่หน้าตัดของร่องน้ำ รองรับน้ำในฤดูน้ำหลาก การอุปโภค บริโภค และการเกษตร ลดปัญหาน้ำท่วมพื้นที่ ทางการเกษตร การกัดเซาะตลิ่ง โดยมีประชาชนในพื้นที่ได้รับประโยชน์ จากการขุดลอก จำนวน 339 ครัวเรือน พื้นที่ทางการเกษตร จำนวน 17,800 ไร่ 3. สภาพอากาศ การคาดการณ์สภาพอากาศ ในช่วงวันที่ 5 - 6 พ.ค. 2565 พบว่า ลมตะวันออก และลมตะวันออกเฉียงใต้ที่พัดปกคลุมอ่าวไทย ภาคใต้ และทะเลอันดามันมีกำลังแรง ทำให้ภาคใต้มีฝนตกหนักบางแห่ง สำหรับบริเวณความกดอากาศสูงหรือมวลอากาศเย็นที่ปกคลุมประเทศไทยตอนบน และทะเลจีนใต้มีกำลังอ่อนลง ทำให้ประเทศไทยตอนบนมีอุณหภูมิสูงขึ้น กับมีอากาศร้อนและมีฟ้าหลัวในตอนกลางวัน อนึ่ง หย่อมความกดอากาศต่ำที่ปกคลุมบริเวณอ่าวเบงกอลตอนล่าง และทะเลอันดามันตอนบน มีแนวโน้มจะทวีกำลังแรงขึ้นเป็นพายุไซโคลน และจะเคลื่อนเข้าปกคลุมบริเวณอ่าวเบงกอลตอนบนในช่วงวันที่ 6-9 พ.ค. 65 4. แหล่งน้ำทั่วประเทศ 4.1 แหล่งน้ำทั่วประเทศ มีปริมาณน้ำ 46,348 ล้าน ลบ.ม. (56%) แบ่งเป็น แหล่งน้ำขนาดใหญ่ 38 แห่ง ปริมาณน้ำ 40,561 ล้าน ลบ.ม. (57%) ขนาดกลาง 355 แห่ง ปริมาณน้ำ 3,327 ล้าน ลบ.ม. (61%) และขนาดเล็ก 139,894 แห่ง ปริมาณน้ำ 2,460 ล้าน ลบ.ม. (48%)
สำหรับอ่างเก็บน้ำขนาดใหญ่ที่อยู่ในเกณฑ์น้ำน้อย ได้แก่ เขื่อนภูมิพล เขื่อนสิริกิติ์ และเขื่อนนฤบดินทรจินดา 4.2 พื้นที่ลุ่มน้ำเจ้าพระยา 4 เขื่อนหลัก (เขื่อนภูมิพล เขื่อนสิริกิติ์ เขื่อนแควน้อยฯ และเขื่อนป่าสักฯ) ปริมาณน้ำ 10,111 ล้าน ลบ.ม. (419) โดยเขื่อนภูมิพล และเขื่อนสิริกิติ์ อยู่ในเกณฑ์น้ำน้อย และ 5. สถานการณ์น้ำในแม่น้ำต่าง ๆ อยู่ในเกณฑ์น้ำน้อยถึงปกติ และมีแนวโน้มเพิ่มขึ้น
"นายกรัฐมนตรีความพอใจการบริหารจัดการน้ำในภาพรวมที่ผ่านมา และขอบคุณหน่วยงานที่เกี่ยวข้องที่สามารถจัดสรรน้ำได้อย่างเพียงพอ เน้นย้ำให้ช่วยเหลือต่อเนื่องให้ประชาชนได้รับผลกระทบจากภัยแล้งน้อยที่สุด พร้อมกับขอให้ทุกหน่วยงานเร่งขับเคลื่อนแผนรับมือฤดูฝน ตาม 13 มาตรการที่กำหนดไว้ให้เป็นรูปธรรม" โฆษกประจำสำนักนายกรัฐมนตรี กล่าว
--------------------------
วันเสาร์ที่ 18 มิถุนายน 2565
รัฐมนตรี 'เฉลิมชัย' มอบ ส.ป.ก.4-01 ให้แก่เกษตรกร ในพื้นที่ จ.อุดรธานี
รัฐมนตรี 'เฉลิมชัย' มอบ ส.ป.ก.4-01 ให้แก่เกษตรกร ในพื้นที่ จ.อุดรธานี ตั้งเป้าจัดที่ดินให้แก่เกษตรกรจำนวน 1,760 ราย 1,760 แปลง เนื้อที่ประมาณ 12,500 ไร่ ภายในปีงบประมาณ 2565
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ลงพื้นที่พบปะเกษตรกร และมอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก.4-01) ให้แก่เกษตรกร 10 อำเภอ ประกอบด้วย อ.เมืองอุดรธานี อ.ศรีธาตุ อ.หนองหาน อ.บ้านดุง อ.น้ำโสม อ.หนองวัวซอ อ.กุดจับ อ.เพ็ญ อ.บ้านผือ และ อ.พิบูลรักษ์ จำนวน 200 ราย 200 แปลง เนื้อที่ประมาณ 1,700 ไร่ เพื่อให้เกษตรกรในเขตปฏิรูปที่ดินได้รับสิทธิ์ทำประโยชน์ในที่ดินได้โดยชอบด้วยกฎหมาย สามารถเข้าถึงแหล่งทุน และสิทธิจะได้รับความช่วยเหลือด้านต่าง ๆ จากหน่วยงานภาครัฐ โดยมีนายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายวิณะโรจน์ ทรัพย์ส่งสุข เลขาธิการสำนักงานการปฏิรูปที่ดินเพื่อเกษตรกรรม และผู้บริหารกระทรวงเกษตรและสหกรณ์ เข้าร่วม ณ สำนักงานโครงการชลประทานที่ 5 ต.หมูม่น อ.เมือง จ.อุดรธานี
"การทำเกษตรกรรม ปัจจัยที่สำคัญที่สุดคือที่ดิน แม้ว่าประเทศไทยได้ขึ้นชื่อว่าเป็นประเทศเกษตรกรรมมีประชากรส่วนใหญ่เป็นเกษตรกร แต่ยังมีประชาชนอีกจำนวนมากที่เข้าไม่ถึงที่ดิน และต้องการที่ดินทำกิน กระทรวงเกษตรและสหกรณ์ โดยสำนักงานการปฏิรูปที่ดินเพื่อเกษตรกรรม (ส.ป.ก.) จึงได้จัดหาที่ดินและนำที่ดินนั้นมาพัฒนาศักยภาพของพื้นที่ให้พร้อมและเหมาะสมต่อการทำเกษตรกรรม ทั้งด้านแหล่งน้ำ สาธารณูปโภค และโครงสร้างพื้นฐานอื่นที่จำเป็นต่อการครองชีพ โดยยึดหลักการทำงานเชิงเครือข่าย การบรูณาการแผนงานและงบประมาณเชิงรุกทั้งหน่วยงานภายในและภายนอกกระทรวงเกษตรและสหกรณ์ เพื่อนำที่ดินมาจัดสรรให้กับประชาชนผู้ยากจนและไม่มีที่ดินทำกิน ได้เข้าไปใช้ประโยชน์ ประกอบกับการส่งเสริมและพัฒนาอาชีพเกษตรกรรมที่มุ่งสู่การทำเกษตรกรรมยั่งยืนตามแนวทางศาสตร์พระราชาที่มีการประยุกต์ใช้เทคโนโลยีภูมิสารสนเทศและนวัตกรรมการเกษตรเพื่อเพิ่มประสิทธิภาพผลผลิตเกษตร เน้นสินค้าเกษตรที่มีความปลอดภัยตลอดโซ่อุปทาน ตลอดจนการพัฒนาระบบตลาดให้สอดรับกับสถานการณ์การเปลี่ยนแปลงและการพัฒนาเทคโนโลยีและนวัตกรรม และความต้องการของผู้บริโภคทั้งภายในและภายนอกประเทศ โดยมีเป้าหมายให้เกษตรกรมีคุณภาพชีวิตที่ดีหลุดพ้นจากความยากจนอย่างถาวร" ดร.เฉลิมชัย กล่าว
ทั้งนี้ จังหวัดอุดรธานี ได้มีพระราชกฤษฎีกากำหนดให้เป็นเขตปฏิรูปที่ดินเนื้อที่ทั้งหมดประมาณ 2,500,389 ไร่ เป็นพื้นที่ดำเนินการปฏิรูปที่ดินเนื้อที่ประมาณ 1,793,331 ไร่ ครอบคลุมพื้นที่ทั่วทั้งจังหวัด จำนวน 19 อำเภอ รวม 36 โครงการ โดยได้ดำเนินการจัดที่ดินให้เกษตรกรแล้วทั้งสิ้น 86,047 ราย 103,895 แปลง เนื้อที่ประมาณ 1,105,064 ไร่ ซึ่งในปีงบประมาณ 2565 มีแผนงานจัดที่ดินให้แก่เกษตรกรจำนวน 1,760 ราย 1,760 แปลง เนื้อที่ประมาณ 12,500 ไร่
วันศุกร์ที่ 29 ตุลาคม 2564
กระทรวงยุติธรรม โดยกรมราชทัณฑ์ รับมอบหุ่นยนต์รุ่น D-EMPIR CARE สำหรับช่วยสนับสนุนการปฏิบัติงานในกรมราชทัณฑ์
กระทรวงยุติธรรม โดยกรมราชทัณฑ์ รับมอบหุ่นยนต์รุ่น D-EMPIR CARE สำหรับช่วยสนับสนุนการปฏิบัติงานในกรมราชทัณฑ์
นายอายุตม์ สินธพพันธุ์ อธิบดีกรมราชทัณฑ์ รับมอบหุ่นยนต์ รุ่น D-EMPIR CARE จำนวน 1 ตัวจาก พลอากาศเอก ดร.ปรีชา ประดับมุข ผู้อำนวยการสถาบันเทคโนโลยีป้องกันประเทศเพื่อสนับสนุนภารกิจด้านสาธารณสุขของกรมราชทัณฑ์ ช่วยลดความเสี่ยงของบุคลากรกรมราชทัณฑ์จากโรคติดเชื้อไวรัสโคโรนา 2019ซึ่งกรมราชทัณฑ์ได้มอบหมายให้ทัณฑสถานโรงพยาบาลราชทัณฑ์เป็นผู้ใช้งานหุ่นยนต์ดังกล่าวเนื่องจากมีความเหมาะสมกับภารกิจที่จะต้องดูแลรักษาผู้ต้องขังที่ติดเชื้อไวรัสโคโรนา 2019 เป็นจำนวนมาก รวมถึงพื้นที่ของอาคารมีลักษณะเรียบสอดคล้องกับระบบการเคลื่อนที่ของหุ่นยนต์ฯ ในการสนับสนุนการปฏิบัติหน้าที่ของบุคลากรทางการแพทย์ในการดูแลรักษาผู้ต้องขังที่เจ็บป่วยได้อย่างมีประสิทธิภาพมากยิ่งขึ้นโดยมี นายธวัชชัย ชัยวัฒน์ รองอธิบดีกรมราชทัณฑ์ และนายอัสนีย์ สังขเนตร ผู้อำนวยการกองทัณฑวิทยา กรมราชทัณฑ์ ร่วมรับมอบ
วันพฤหัสบดีที่ 5 พฤษภาคม 2565
โฆษกรัฐบาลเผย “นายกฯ”  แนะ รร. ครู  นักเรียน ผู้ปกครอง เตรียมความพร้อมเปิดภาคเรียน 1/2565 รูปแบบการเรียน On-Site ย้ำมาตรการตัดความเสี่ยงสร้างภูมิคุ้มกันด้วย 3T1V ป้องกันโควิด-19
โฆษกรัฐบาลเผย “นายกฯ”  แนะ รร. ครู  นักเรียน ผู้ปกครอง เตรียมความพร้อมเปิดภาคเรียน 1/2565 รูปแบบการเรียน On-Site ย้ำมาตรการตัดความเสี่ยงสร้างภูมิคุ้มกันด้วย 3T1V ป้องกันโควิด-19  ด้วยมาตรการ 6-6-7 เข้ม พร้อมเตรียมแผนเผชิญเหตุในกรณีพบผู้ติดเชื้อ
วันนี้ (5 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา แนะสถานศึกษา ครู นักเรียน ผู้ปกครอง เตรียมความพร้อมเปิดภาคเรียน 1/2565 เน้นรูปแบบการเรียน On-Site โดยมอบหมายกระทรวงสาธารณสุขและกระทรวงศึกษาธิการ บูรณาการการทำงานปรับเปลี่ยนมาตรการการจัดการเรียนการสอนที่เหมาะสมกับสถานการณ์ เข้มงวดแนวทางเฝ้าระวังและเตรียมความพร้อม ด้วยมาตรการ 3T1V คือ T : Thai Stop Covid Plus (TSC+) สถานศึกษาต้องประเมินตนเองเตรียมพร้อมก่อนเปิดเรียน T : Thai Save Thai (TST) นักเรียน ครู และบุคลากรทางการศึกษามีการประเมินความเสี่ยงตนเองเป็นประจำ T : Test ตรวจคัดกรอง เฝ้าระวังอย่างเหมาะสม เช่น ATK เมื่อมีความเสี่ยงหรือมีอาการ V :Vaccine ครู บุคลากร ผู้ปกครอง และเด็ก อายุ 5-18 ปี ได้รับวัคซีนโควิด 19 ตามเกณฑ์ พร้อมมาตรการ 6-6-7 คือ สร้างความปลอดภัยด้วย 6 หลัก (DMHT-RC) ได้แก่ เว้นระยะห่าง สวมหน้ากาก ล้างมือ ตรวจคัดกรอง ลดแออัด ทำความสะอาด ร่วมกับ 6 มาตรการเสริม (SSET-CQ) ได้แก่ ดูแลตนเอง ใช้ช้อนส่วนตัว ทานอาหารปรุงสุกใหม่ ลงทะเบียนเข้า-ออก สำรวจตรวจสอบ กักกันตนเอง และ 7 มาตรการเข้ม ได้แก่ 1)ประเมิน Thai Stop Covid Plus (TSC+) และรายงานผล ผ่าน MOECOVID 2)ทำกิจกรรมกลุ่มย่อย (Small Bubble) 3)จัดระบบการให้บริการอาหารตามหลักสุขาภิบาลและโภชนาการ 4)มีอนามัยสิ่งแวดล้อมตามเกณฑ์มาตรฐาน 5)มีแผนเผชิญเหตุ มีการซักซ้อม รวมถึง การเตรียมพร้อม School Isolation 6)ควบคุมดูแลการเดินทางจากบ้านไปโรงเรียนให้ปลอดภัยเน้นมาตรการปลอดภัยรถ โรงเรียน และ 7)School Pass สำหรับนักเรียน ครู และบุคลากรในสถานศึกษา นายกรัฐมนตรี ยังแนะให้สถานศึกษาและครู จัดการเหลื่อม เวลาเด็กทั้ง การรับประทานอาหารกลางวัน และการเล่นร่วมกัน ไม่ให้เป็นการรวมตัวของเด็กจำนวนมากเกินไป พร้อมเตรียมแผนเผชิญเหตุในกรณีเจอผู้ติดเชื้อหรือเป็นผู้สัมผัสเสี่ยงสูงต้องมีมาตรการรองรับ โดยไม่ดำเนินการปิดชั้นเรียนหรือโรงเรียนโดยไม่จำเป็น
สำหรับรายงานสถานการณ์การแพร่ระบาดของโควิด–19 วันนี้ (5 พฤษภาคม 2565) พบผู้ป่วยติดเชื้อรายใหม่ รวม 9,790 ราย จำแนกเป็น ผู้ป่วยจากในประเทศ 9,786 ราย ผู้ป่วยมาจากต่างประเทศ 4 ราย ทำให้มียอดผู้ป่วยสะสม 2,077,179 ราย (ตั้งแต่ 1 มกราคม 2565) และมีผู้หายป่วยกลับบ้าน 17,109 ราย หายป่วยสะสม 2,001,925 ราย (ตั้งแต่ 1 มกราคม 2565) ผู้ป่วยกำลังรักษา 101,281 ราย เสียชีวิต 54 ราย และรายงานจำนวนผู้ป่วยปอดอักเสบรักษาตัวอยู่ในโรงพยาบาล 1,638 ราย เฉลี่ยจังหวัดละ 21 ราย โดยมีอัตราครองเตียง ร้อยละ 20.1
---------------